ማይክ ፖምፒዮ በኒኮላስ ማዱሮ ላይ አህጉራዊ ጫናን ለመፍጠር ፔሩ ገቡ
የአሜሪካ ውጭ ጉዳይ ሚንስትር ማይክ ፖምፒዮ በቬንዙዌላው ፕሬዝዳንት ኒኮላስ ማዱሮ ላይ አህጉራዊ ጫናን ለመፍጠር ፔሩ ገብተዋል፡፡በጉብኝቱ አራቱ የላቲን አሜሪካ ወዳጅ ሃገራት የውጭ ጉዳይ ሚንስትር ማይክ ፖምፒዮ መዳረሻ ይሆናሉ፡፡ፖምፒዎ ከፔሩ ፕሬዝዳንት ማርቲን ቪዝካራ እና ከውጭ ጉዳይ ሚንስትር ኔስተር ፖፖሊዞ ጋር ተገናኝተው መምከራቸውም ታውቋል፡፡ማይክ ፖምፒዮ ፔሩ የተቀበለቻቸውን በመቶ ሺዎች የሚቆጠሩ የቬንዙዌላ ስደተኞች በተመለከተ እና ፕሬዝዳንት ቪዝካራ ሙስናን ለመዋጋት እያደረጉት ያለውን ጥረት አሞካሽተዋቸዋል፡፡ፖምፒዮ በፓራጓይ ያደረገት ጉብኝት ከጎርጎሮሳውያኑ 1965 ወዲህ ለመጀመሪያ ጊዜ በሀገሪቱ የተደረገ የአሜሪካ ውጭ ጉዳይ ሚንስትር ጉብኝት ሆኖም ተመዝግቧል፡፡የአሜሪካ ዋና ዲፕሎማቶችን ያካተተው ልኡክ አርብ እለት ማምሻውን ቺሊ በመግባት ከሀገሪቱ ፕሬዝዳንት ሴባስቲያን ፒኔራ ጋርም ተገናኝቶ መክሯል፡፡በመጨረሻም ልኡኩ መዳረሻውን በቬንዙዌላ ድንበር አቅራቢያ በምትገኘው የኮሎምቢያ ከተማ ኩኩታ በማድረግ የሚጠናቀቅ ስለመሆኑም ነው የተመመከተው፡፡/ሲጂቲኤን/